Flot dag i vente i Nordjylland. Senere kommer skyer fra øst, men regnen ser ud til at holde sig væk.

Skydækket fra morgenstunden har kunnet holde på varmen, så onsdag starter en smule varmere end tirsdag. - Men der er god plads til solen, og det ser ud til at blive endnu en flot dag med solskin, siger meteorolog fra TV2 Vejret Lone Seir. Temperaturerne stiger fra omkring 10 grader til 18-19 grader senere på dagen. - Der er næsten ikke noget vind. Den smule, der kommer, kommer fra nordøstlig retning, siger Lone Seir. Der kommer skyer ind fra øst i løbet af dagen, men bygerne, der hører til lavtrykket, holder sig øst for Nordjylland. I aften falder temperaturen til 12-13 grader.